ข้อบัญญัติองค์การบริหารส่วนตำบลไชยสอข้อบัญญัติองค์การบริหารส่วนตำบลไชยสอเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลไชยสออำเภอชุมแพ จังหวัดขอนแก่นพ.ศ. ๒๕๕๙ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำ บล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลไชยสอโดยความเห็นชอบของสภาองค์การบริหารส่วนตำบลไชยสอและนายอำเภอชุมแพ จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลไชยสอเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่องค์การบริหารส่วนตำบลไชยสออำเภอชุมแพ จังหวัดขอนแก่น พ.ศ ๒๕๕๙ข้อ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อได้มีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ๓ ในข้อบัญญัตินี้บริเวณที่ ๑ หมายความว่า พื้นที่ในบริเวณด้านเหนือจดทางหลวงแผ่นดินหมายเลข ๑๒ ฟากใต้ ด้านตะวันออก จดแนวเขตผังเมืองรวมด้านตะวันออกซึ่งเป็นเส้นตรงที่ลากต่อจากทางหลวงแผ่นดินหมายเลข ๑๒ที่จุดซึ่งอยู่ห่างจากศูนย์กลางสะพานข้ามห้วยบั้งทิง ไปทางทิศตะวันออกเฉียงใต้ ตามแนวทางหลวงแผ่นดินหมายเลข๑๒ เป็นระยะ ๑,๒๐๐ เมตร ไปทางทิศใต้ จนบรรจบกับเส้นตั้งฉาก ระยะ๕๐๐ เมตร กับทางหลวงแผ่นดินหมายเลข ๒๐๑ฟากตะวันออกที่จุดซึ่งอยู่ห่างจากหลักเขตเทศบาลเมืองชุมแพ หลักเขตที่ ๔ไปทางทิศตะวันออกเฉียงใต้ ตามแนวทางหลวงแผ่นดินหมายเลข ๒๐๑ เป็นระยะ ๖๐๐ เมตรด้านใต้ จดกับแนวเขตผังเมืองรวมด้านใต้ซึ่งเป็นเส้นตั้งฉากกับศูนย์กลางทางหลวงแผ่นดินหมายเลข ๒๐๑ ฟากเหนือที่จุดที่อยู่ห่างจากหลักเขตเทศบาลเมืองชุมแพ หลักเขตที่ ๔ไปทางทิศตะวันออกเฉียงใต้ ตามทางหลวงแผ่นดินหมายเลข ๒๐๑ เป็นระยะ ๖๐๐ เมตร ด้านตะวันตกจดกับแนวเขตเทศบาลเมืองชุมแพด้านตะวันตก ที่เป็นห้วยบั้งทิงฝั่งตะวันออก จนจดหลักเขตที่๔ และจดแนวทางหลวงแผ่นดินหมายเลข ๒๐๑ ฟากตะวันออกทั้งนี้ไม่รวมถึงสถานที่ราชการ ตามแผนที่ท้ายข้อบัญญัตินี้ข้อ๔ ให้กำหนดพื้นที่ในท้องที่องค์การบริหารส่วนตำบลไชยสออำเภอชุมแพ จังหวัดขอนแก่น ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้ภายในบริเวณที่๑ ห้ามบุคคลใดก่อสร้างอาคาร ดังต่อไปนี้(๑)โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)สถานที่บรรจุก๊าซและสถานที่เก็บก๊าซ ตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารอยู่อาศัยประเภทอาคารขนาดใหญ่(๕)อาคารพาณิชยกรรมประเภทอาคารขนาดใหญ่ แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๖)ห้องแถว ตึกแถว หรือบ้านแถว(๗)อาคารชุดตามกฎหมายว่าด้วยอาคารชุด(๘)หอพักตามกฎหมายว่าด้วยหอพักข้อ๕ ภายในบริเวณพื้นที่ที่กำหนดตามข้อ๔ ห้ามมิให้บุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๖ อาคารที่มีอยู่แล้วในบริเวณพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ๘ ให้นายกองค์การบริหารส่วนตำบลไชยสอรักษาการตามข้อบัญญัตินี้ประกาศ ณ วันที่ ๓ตุลาคม พ.ศ. ๒๕๕๙ศักดา เหล่าประเสริฐนายกองค์การบริหารส่วนตำบลไชยสอ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลไชยสอเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลไชยสออำเภอชุมแพ จังหวัดขอนแก่น พ.ศ. ๒๕๕๙๒. บัญชีท้ายข้อบัญญัติองค์การบริหารส่วนตำบลไชยสอเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลไชยสออำเภอชุมแพ จังหวัดขอนแก่น พ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๒๐ กุมภาพันธ์๒๕๖๐วริญา/ตรวจ๑๐ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๔๙ ง/หน้า ๕๕/๑๖ กุมภาพันธ์ ๒๕๖๐